open-index/open-wikipedia-markdown huggingface dataset:
Νυχτερινό Σχολείο (βιβλίο)

## Γενικές Πληροφορίες

::Το Νυχτερινό Σχολείο αποτελεί μια σειρά πέντε βιβλίων της αμερικανίδας συγγραφέως Κρίστι Ντόχερτι (CJ Daugherty). Το πρώτο βιβλίο της σειράς **Νυχτερινό Σχολείο **εκδόθηκε το 2012 στο Ηνωμένο Βασίλειο απο την αμερικανική εταιρεία Λιτλ Μπράουν(Little Brown), το δεύτερο **Νυχτερινό Σχολείο:Κληρονομιά** και το τρίτο **Νυχτερινό Σχολείο:Το Ράγισμα **το 2013 , το τέταρτο **Νυχτερινό Σχολείο:Αντίσταση ** το 2014 και το πέμπτο **Νυχτερινό Σχολείο : Το φινάλε** το 2015 . Η σειρά αυτή έχει μεταφραστεί σε 22 γλώσσες ,περιλαμβανομένων και των ελληνικών μέσω των εκδόσεων Μεταίχμιο και διαφόρων αλλων ,και έχει υπάρξει στα bestseller πολλών διαφορετικών χωρών  .Πρόκειται για ενα εφηβικό μυθιστόρημα τρόμου και δράσης στο οποίο όμως έντονος ειναι και ο ρομαντισμός.Το δεκέμβριο του 2014 εμφανίστηκε η τηλεοπτική σειρα Night School: the Web Series η οποία ήταν η πρώτη βρετανική σειρά που βασιζόταν σε νεανικό μυθιστόρημα και εξέλαβε ευρεία κάλυψη από τα βρετανικά μέσα ενημέρωσης. 
## Πλοκή

::Η 'Αλι , μία μπερδεμένη έφηβη που στερείται την οικογενειακή αγάπη ,το ενδιαφέρον, συλλαμβανεται για ακόμη μία φορά . Και πάνω που όλα φαίνονταν μάταια για εκείνη-όπως συνήθως-όλα θα αρχίσουν να έχουν αξία με την νέα της ζωή στην *** Κιμμέρια Ακαδημία ***. Η *** Κιμμέρια Ακαδημία *** είναι ένα εσώκλειστο ιδιωτικό σχολείο στο οποίο την έστειλαν οι γονείς της παρά των δικών της ενδιασμών . Στην ***Κιμμέρια *** επικρατούν αλλόκοτοι και αρχαϊκοί κανόνες , απαγορεύεται η χρήση κινητών τηλεφώνων και υπολογιστών . Η προσαρμογή της δεν θα είναι ιδιαίτερα ομαλή , οι μαθητές εκεί είναι άνθρωποι σκληροί , χαρισματικοί , προνομιούχοι. Γρήγορα ωστόσο θα ανακαλύψει το ** Νυχτερινό Σχολείο ** μία μυστική αδελφότητα στην οποία θα ανακαλύψει διάφορες άγνωστες για εκείνη πτυχές του ευατού της . Θα έρθει αντιμέτωπη με απίστετους κινδύνους που θα της χαρίσουν δύναμη και θάρρος , θα ανακαλύψει βαθιά μυστικά της οικογένειά της , θα κάνει φίλους , θα ερωτευτεί...

## Παραπομπές
::

Κατηγορία:Βιβλία
Σεϊτάνια Σάμου

Το **Μικρό και Μεγάλο Σεϊτάνι**  βρίσκονται στο Βορειοδυτικό τμήμα του νησιού  Σάμος και έχουν ενσωματωθεί στο δίκτυο   Natura 2000 https://eunis.eea.europa.eu/sites/GR4120003 καθώς στην περιοχή αυτή εντοπίζονται φώκες Monachus-Monachus ή αλλιώς Μεσογειακή φώκια αλλά και δύο ακόμη σπάνια είδη :  Κονσολίντα της Σάμου  https://filotis.itia.ntua.gr/species/d/1938/ και  Πεταλούδα της Ρόδου  https://en.wikipedia.org/wiki/Euplagia_quadripunctaria . Πρόκειται για Natura,συνεπώς δεν επιτρέπονται οι ανθρώπινες παρεμβάσεις και έτσι οι παραλίες είναι προσβάσιμες μόνο περπατώντας ή δια θαλάσσης. Το μονοπάτι που καταλήγει στο Μικρό Σεϊτάνι και εκείνο που ενώνει τις δύο παραλίες είναι πετρώδες και γι'αυτό προϋποθέτει ανάλογο εξοπλισμό από την πλευρά των επισκεπτών . Το όνομά τους προέρχεται από την τούρκικη λέξη  Şeytan (διάβολος) και αυτό γιατί το φαράγγι Κακοπέρατο που περιβάλλει τα δύο σεϊτάνια δημιουργεί περίεργους ήχους όταν φυσάει, τους οποίους οι Τούρκοι, που αγκυροβολούσαν εκεί τον 19ο αι., πίστευαν πως τους προξενούσε ο διάβολος. Τόσο το Μικρό όσο και το Μεγάλο 'Διαβολολίμανο'https://www.mixanitouxronou.gr/to-diavololimano-i-krifi-paralia-me-ta-galazoprasina-nera-opou-vriskoun-katafigio-i-fokies-monachous-monachous-ke-i-exerevnites/ έχουν απότομη διαβάθμιση, χαμηλή θερμoκρασία νερού και ο βυθός τους αποτελείται από άμμο και βότσαλο.

## Μικρό Σεϊτάνι
Το *Μικρό Σεϊτάνι* έχει μήκος 60 μέτρα και μέσο πλάτος 25 μέτρα. Η διαδρομή υπολογίζεται στα 10 έως 20 λεπτά από τον πλησιέστερο, στην έναρξη του μονοπατιού, δρόμο στον οποίο μπορούν να εισέλθουν οχήματα (1 χιλιόμετρο).

## Μεγάλο Σεϊτάνι
Το *Μεγάλο Σεϊτάνι* έχει μήκος 470 μέτρα, μέσο πλάτος 17 μέτρα και απέχει 35-45 λεπτά περπάτημα από το Μικρό (2 χιλιόμετρα). Αξίζει επίσης να σημειωθεί πως πρόκειται για την βορειοδυτικότερη γνωστή παραλία του νησιού.
αριστερά|μικρογραφία|340x340εσ|'''Μεγάλο Σεϊτάνι Σάμου'''
μικρογραφία|361x361px|'''Μεγάλο Σεϊτάνι Σάμου'''|κέντρο

## Πηγές
* https://www.isamos.gr/bseitanibeach/#!jig[1]/
* https://www.isamos.gr/wp-content/uploads/2015/10/bseitani73.jpg

* https://www.samosin.gr/el/item/%CF%80%CE%B1%CF%81%CE%B1%CE%BB%CE%AF%CE%B1-%CE%BC%CE%B5%CE%B3%CE%AC%CE%BB%CE%BF-%CF%83%CE%B5%CF%8A%CF%84%CE%AC%CE%BD%CE%B9/

* https://www.samosin.gr/el/item/%CF%80%CE%B1%CF%81%CE%B1%CE%BB%CE%AF%CE%B1-%CE%BC%CE%B9%CE%BA%CF%81%CF%8C-%CF%83%CE%B5%CF%8A%CF%84%CE%AC%CE%BD%CE%B9/

* https://www.mixanitouxronou.gr/to-diavololimano-i-krifi-paralia-me-ta-galazoprasina-nera-opou-vriskoun-katafigio-i-fokies-monachous-monachous-ke-i-exerevnites/

* http://dide.sam.sch.gr/periv_ekp/natura_2000.htm 

Σειτανια
PuTTY

Το **PuTTY** είναι εξομοιωτής τερματικού ανοικτού κώδικα που προσφέρεται δωρεάν, σειριακή κονσόλα και εφαρμογή που δίνει την δυνατότητα μεταφοράς αρχείων δικτύου.

Διάφορα πρωτόκολλα δικτύου ακολουθούνται, μεταξύ άλλων των SCP, SSH, Telnet.

Παρέχεται ταυτόχρονα η ευκαιρία σύνδεσης σε θύρα σειριακής μορφής.

Το όνομα "PuTTY" δεν έχει λάβει επισημοποιημένο ορισμό. 

Η αρχική δημιουργία του PuTTY προέκυψε για τα Microsoft Windows, παρόλο αυτά έχει μεταφερθεί και σε άλλα συστήματα λειτουργικού. Η διαθεσιμότητα των επίσημων θυρών προσφέρεται για συγκεκριμένες πλατφόρμες τύπου Unix, με θύρες εργασίας σε εξέλιξη για Classic Mac OS και macOS, ενώ τέτοιες σε ανεπίσημη μορφή εξυπηρετούν πλατφόρμες όπως το Symbian, Windows Mobile και Windows Phone.

Το PuTTY δημιουργήθηκε και υφίσταται διαχείριση κυρίως από τον βρετανικής καταγωγής προγραμματιστή, Simon Tatham.

## Δυνατότητες
Το PuTTY ως βοηθητικό πρόγραμμα με πολλές λειτουργίες, δίνει τη δυνατότητα στους χρήστες του να μπορούν να κάνουν αντιγραφή αρχείων μέσω της παροχής κρυπτογράφησης, ενεργοποιώντας συγκεκριμένα εργαλεία γραμμής εντολών. 
Ξεχωριστό σύστημα ασφαλείας παρέχεται ταυτόχρονα από τον ήδη ενσωματωμένο "πελάτη" Telnet της εφαρμογής. 
Το PuTTY συνοδεύεται από SCP και SFTP υπολογιστές - πελάτες της γραμμής εντολών.

## Ιστορία
Η δημιουργία του PuTTY ξεκίνησε στα τέλη του 1998, φτάνοντας να γίνεται χρησιμοποιήσιμος πελάτης SSH-2 μέχρι τον Οκτώβριο του 2000.

## Παραπομπές


## Εξωτερικοί σύνδεσμοι
* Official PuTTY's website

Κατηγορία:Λογισμικό
Πύλη Ασινάρια

δεξιά|μικρογραφία|Άποψη της Πύλης από το εσωτερικό των τειχών

Η **Πύλη Ασινάρια**,  (λατιν.: *Porta Asinaria* *(από το asinus = όνος),* ήταν κεντρική πύλη των Αυρηλιανών Τειχών της Αρχαίας Ρώμης. Η πύλη απαρτίζεται από δύο προεξέχοντες πύργους και τα σχετικά δωμάτια φρουρών. Κτίστηκε μεταξύ 270 και 273 μ.Χ., ταυτόχρονα με τα τείχη. Μέσω αυτής της πύλης,  ανατολικά ρωμαϊκά στρατεύματα υπό τον στρατηγό Βελισάριο εισήλθαν στην πόλη το 536, ανακτώντας την από τους Οστρογότθους .

Μέχρι τον 16ο αι. η πύλη είχε κορεστεί από κυκλοφοριακή κίνηση έτσι, έγινε νέο άνοιγμα στα Τείχη, για να δημιουργηθεί η μεγαλύτερη Πύλη Σαν Τζοβάννι. Από τότε η Πύλη Ασινάρια έκλεισε για τα παντός είδους οχήματα.

## Πηγές
* Mauro Quercioli, *Le mura e le porte di Roma* . Newton Compton Ed., Ρώμη, 1982
* Laura G. Cozzi, *Le porte di Roma* . Εκδ. F.Spinosi, Ρώμη, 1968

## Εξωτερικοί σύνδεσμοι
* Porta Asinaria , Roma Segreta (in Italian)

## Βιβλιογραφικές αναφορές


 

Κατηγορία:Αυρηλιανά Τείχη
Κατηγορία:Αρχαία ρωμαϊκά κτίρια και κατασκευές στην Ιταλία
Άγιος Ηρακλής ο Μικρασιάτης

Ο **Άγιος Ηρακλής ο Μικρασιάτης** είναι νεομάρτυρας από το Αϊδίνιο της Μικράς Ασίας, που τιμάται στις 18 Ιουνίου, ημέρα του μαρτυρίου του κατά το έτος 1919.
[200px|right|thumb|Μνημείο για τους σφαγιασθέντες [Μικρασιάτες προσκόπους, στον Άγιο Μελέτιο Βοιωτίας.]]
## Ιστορικά στοιχεία
Ο άγιος Ηρακλής ο Μικρασιάτης ήταν υιός της οικογένειας Αντωνίου από το Αϊδίνιο της Μικράς Ασίας. Το 1919 ο ελληνικός στρατός ανέλαβε τη διοίκηση του Αϊδινίου και τμήματος των παραλίων της Μικράς Ασίας. Συγκεριμένα εισήλθε στο Αϊδίνιο στις 14 Μαΐου 1919. Οι πρόσκοποι της Ιωνίας πρόσφεραν πολύτιμες υπηρεσίες ως αγγελιαφόροι, σύνδεσμοι, οδηγοί, διερμηνείς, γραφείς και τραυματιοφορείς. Πρόσφεραν ακόμη υπηρεσίες στο Φρουραρχείο, το Λιμεναρχείο, την Επιμελητεία, το Γραφείο Τύπου, στο Αρχηγείο Στρατού και γενικά όπου χρειαζόταν βοηθητική υπηρεσία. Στους προσκόπους του Αϊδινίου ήταν ενταγμένος και ο νεαρός Ηρακλής Αντωνίου. 

Έναν μήνα μετά, τον Ιούνιο του 1919, ο ελληνικός στρατός δέχτηκε επίθεση από Τούρκους Τσέτες και αναγκάστηκε να υποχωρήσει εγκαταλείποντας την πόλη για τρεις ημέρες, κατά τις οποίες ακολούθησε σφαγή του πληθυσμού και των τοπικών σωμάτων των προσκόπων της πόλης. Πάνω από 3.000 Έλληνες χριστιανοί εξοντώθηκαν.
Μέσα στην κατάσταση των σφαγών και των βιαιοτήτων ο Τοπικός Έφορος, οι Αρχηγοί και οι Πρόσκοποι παρέμειναν στην πόλη προς βοήθεια των συμπολιτών τους μέχρι την ολοκληρωτική καταστροφή της πόλης. 
Οι Τούρκοι Τσέτες, με επικεφαλής των Αντνάν Μεντερές, συνέλαβαν τους 31 προσκόπους συμπεριλαμβανομένου του Τοπικού Εφόρου Νίκου Αυγερίδη και των αρχηγών τους και τους φυλάκισαν στο υπόγειο του Διοικητήριου του Αϊδινίου. Την επόμενη ημέρα, 18 Ιουνίου 1919, τους οδήγησαν σε ελαιώνα κοντά στην πόλη στις όχθες του Εύδωνα ποταμού. Τους ζήτησαν να ασπαστούν τον μωαμεθανισμό. Επειδή αρνήθηκαν να αλλαξοπιστήσουν εκτελέστηκαν από τους Τούρκους με βασανισμούς. Οι Τούρκοι πρώτα τύφλωσαν και εκτέλεσαν τον αρχηγό των Μικρασιατών προσκόπων Νικόλαο Αυγερίδη, στη συνέχεια τον Φιλοκτήτη Αργυράκη, τον οποίο έγδαραν ζωντανό και τον διαμέλησαν, τον Μίνωα Βεϊνόγλου που τον αποκεφάλισαν και ακολούθως όλους τους προσκόπους μεταξύ των οποίων και τον Ηρακλή Αντωνίου.. Συνολικά αναφέρονται 31 πρόσκοποι ανάμεσα στους σφαγιασθέντες Έλληνες του Αϊδινίου.

## Αγιοκατάταξη
Η αγιοκατάταξη των προσώπων που μαρτύρησαν κατά γεγονότα της Μικρασιατικής Καταστροφής και της Γενοκτονίας των Ελλήνων της Μικράς Ασίας, πραγματοποιήθηκε το 1992 από τη Εκκλησία της Ελλάδος. Μεταξύ αυτών τιμώνται οι μάρτυρες Μητροπολίτες: Χρυσόστομος Σμύρνης, Προκόπιος Ικονίου, Αμβρόσιος Μοσχονησίων, Γρηγόριος Κυδωνιών. Η μνήμη τους τιμάται την Κυριακή προ της Υψώσεως (Σεπτέμβριος).

Ειδικότερα ο άγιος Ηρακλής ο Μικρασιάτης, τιμάται στις 18 Ιουνίου, ημέρα του μαρτυρίου του με τους συν αυτώ συμπατριώτες του που μαρτύρησαν μαζί.

## Παραπομπές


Ηρακλης
Κατηγορία:Θύματα της Γενοκτονίας των Ελλήνων της Μικράς Ασίας και της Ανατολικής Θράκης
Ηρακλης
Κατηγορία:Μικρασιατικός Ελληνισμός
Ηρακλης
Άλκηστις Ζιρώ

Η **Άλκηστις Ζιρώ** (Αθήνα, 19 Μαρτίου 1996) είναι Ελληνίδα ηθοποιός της τηλεόρασης, του θεάτρου και του κινηματογράφου.

## Βιογραφία
Γεννήθηκε και μεγάλωσε στην Αγία Παρασκευή στην Αθήνα. Φοίτησε στη Δραματική Σχολή Θεάτρου Τέχνης του Καρόλου Κουν από την οποία αποφοίτησε το 2018. Ως ηθοποιός έχει εργαστεί τόσο στη τηλεόραση όσο στο κινηματογράφο και το θέατρο. Επίσης, είναι τραγουδίστρια των the96duet και έχει παρουσιάσει το Serendipity Event στο TEDxAUAthens το 2019. Είναι δισέγγονη ενός Γάλλου που παντρεύτηκε Ελληνίδα, και εγγονή του Έλληνα συγγραφέα Γκυ Ζιρώ. Δεν έχει επισκεφτεί ποτέ τη Γαλλία και δε μιλάει γαλλικά.

## Καριέρα
### Τηλεόραση
Έκανε το τηλεοπτικό της ντεμπούτο το 2019 μέσω της αστυνομικής σειράς «Ου Φονεύσεις» (επεισόδια: "Πληρωμή" και "GHB"). Την σεζόν 2019-2020 έκανε έκτακτες συμμετοχές στην σειρά του ΑΝΤ1 «Μην Ψαρώνεις». Τη σεζόν 2020-2021 πρωταγωνίστησε ως Κατερίνα στη δραματική σειρά του ALPHA, «Αγγελική», από την οποία έγινε και πιο γνωστή στο κοινό. Το 2022 έπαιξε στις σειρές της ΕΡΤ, «Τα Νεοκλασικά» (επεισόδιο: "Μιας πεντάρας νιάτα") και «Όρκος». Τη σεζόν 2022-23 πρωταγωνίστησε ως Δανάη στη σειρά της ΕΡΤ, «Τα Νούμερα». Το 2023 πρωταγωνίστησε στη σειρά «Μετά τη φωτιά» στον ΑΝΤ1. Τη σεζόν 2024-25 πρωταγωνιστεί στη σειρά της ΕΡΤ, «Αρχελάου 5».

### Θέατρο
Μερικές από τις θεατρικές παραστάσεις που έχει συμμετάσχει είναι «Η επανένωση της Βόρειας με τη Νότια Κορέα» το 2017, «Κούκλες» (δεύτερη σεζόν) το 2019, «Κούκλες στην Αθήνα» το 2019, «Κούκλες στο Θερμαϊκό» το 2020, «Ορέστης» του Ευριπίδη το 2021 που ήταν και η πρώτη της εμφάνιση στην Επίδαυρο και «Πάρτι γενεθλίων» το 2021.

### Κινηματογράφος
Στον κινηματογράφο έχει συμμετάσχει στη ταινία μικρού μήκους «Προσευχή» σε σκηνοθεσία του Θανάση Νεοφώτιστου.

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Πύλη Μετρόνια

Η **Πύλη Μετρόνια**, (λατιν.: *Porta Metronia*)  είναι πύλη στα Αυρηλιανά Τείχη της Αρχαίας Ρώμης, κτίσμα του 3ου αι. μ.Χ..  Η πύλη βρίσκεται στο νότιο τμήμα του τείχους, μεταξύ της Πόρτα Σαν Τζιοβάννι στα ανατολικά και της Πόρτα Λατίνα στα νότια. 

Στο τέλος του Μεσαίωνα η πύλη έκλεισε και κτίστηκε με πλίνθους. Εξαιτίας όμως της ολοένα και αυξανόμενης κυκλοφορίας στην περιοχή, ανοίχτηκαν τέσσερα κύρια περάσματα δίπλα στην αρχική πύλη.
Το επίπεδο του εδάφους γύρω από την πύλη έχει ανέβει σημαντικά κατά τη διάρκεια των αιώνων, καθιστώντας το αρχικό πέρασμα εν μέρει υπόγειο.

## Παραπομπές


## Εξωτερικοί σύνδεσμοι
* Roma Segreta: Porta Metronia 
* LacusCurtius Άρθρο από τον S. Platner, A Topographical Dictionary of Ancient Rome
* Εικονικές πληροφορίες Ρομά για το νότιο τμήμα των Αυρηλίων Τειχών
* RomeArtLover Σύντομο άρθρο για την Porta Metronia

Κατηγορία:Αρχαία ρωμαϊκά κτίρια και κατασκευές στην Ιταλία
Κατηγορία:3ος αιώνας
Κατηγορία:Αυρηλιανά Τείχη
Σέλντον Γουάιτχαουζ

Ο **Σέλντον Γουάιτχαουζ** (αγγλικά: *Sheldon Whitehouse*, 20 Οκτωβρίου 1955), είναι Αμερικανός πολιτικός και δικηγόρος και πρώην δικαστικός, που υπηρετεί ως Γερουσιαστής των Ηνωμένων Πολιτειών για το Ρόουντ Άιλαντ από τον Ιανουάριο του 2007. Είναι μέλος του Δημοκρατικού Κόμματος. 

Προηγουμένως, υπηρέτησε ως 71ος Γενικός Εισαγγελέας του Ρόουντ Άιλαντ από το 1999 έως το 2003, ως ομοσπονδιακός Εισαγγελέας των Ηνωμένων Πολιτειών για την περιοχή της πολιτείας του Ρόουντ Άιλαντ από το 1993 έως το 1998. 

Επιπλέον, διατέλεσε και ως Διευθυντής του τμήματος Επιχειρηματικών Κανονισμών της πολιτειακής κυβέρνησης του Ρόουντ Άιλαντ από το 1992 έως το 1993. 

## Βιογραφία
Ο Σέλντον Γουάιτχαουζ, γεννήθηκε τον Οκτώβριο του 1955 στη Νέα Υόρκη των ΗΠΑ, και μεγάλωσε στο Νιου Χάμσαϊρ. Αφού αποφοίτησε το Λύκειο "St. Paul's School" στο Κόνκορντ του Νιου Χάμσαϊρ, σπούδασε Αρχιτεκτονική στο Πανεπιστήμιο του Γέιλ, λαμβάνοντας πτυχίο (BA) το 1978. Στη συνέχεια σπούδασε Νομική στο Πανεπιστήμιο της Βιρτζίνια, λαμβάνοντας πτυχίο (JD) το 1982. 

### Καριέρα
Ολοκλήρωσε την πρακτική του άσκηση στο Ανώτατο Δικαστήριο της Δυτικής Βιρτζίνια (1982-1984), και το 1984 μετακόμισε στο Ρόουντ Άιλαντ, όπου διορίστηκε ειδικός βοηθός στο γραφείο του Γενικού Εισαγγελέα του Ρόουντ Άιλαντ, θέση στην οποία παρέμεινε έως το 1990. Το 1991, έγινε νομικός σύμβουλος στον Κυβερνήτη του Ρόουντ Άιλαντ, καθώς και σύμβουλος πολιτικής. 

Παράλληλα, από το 1992 διορίστηκε από τον τότε Κυβερνήτη Μπρούς Σάντλαν, διευθυντής στο τμήμα Επιχειρηματικών Κανονισμών της πολιτείας του Ρόουντ Άιλαντ, θέση στην οποία παρέμεινε έως το 1993.  

#### Ομοσπονδιακός Εισαγγελέας των ΗΠΑ (1993-1998)
Το 1993, ο Γουάιτχαουζ, διορίστηκε από τον Πρόεδρο Μπιλ Κλίντον, ως ομοσπονδιακός Εισαγγελέας των Ηνωμένων Πολιτειών για την περιφέρεια του Ρόουντ Άιλαντ, θέση την οποία διατήρησε έως το 1998. Στην θητεία του, κατάφερε να συγκεντρώσει αρκετά εύσημα για ενέργειές του. 

#### Γενικός Εισαγγελέας του Ρόουντ Άιλαντ (1999-2003)
Στις Εκλογές Γενικού Εισαγγελέα του 1998 στο Ρόουντ Άιλαντ, ο Γουάιτχαουζ, κατάφερε να νικήσει την τότε Ρεπουμπλικανή ανθυποψήφιά του Νάνσι Μέιγερ, με ποσοστό 66,5% των ψήφων, έναντι 33,4%. Τον Ιανουάριο του 1999, ορίστηκε ως 71ος Γενικός Εισαγγελέας του Ρόουντ Άιλαντ. Η θητεία του, ολοκληρώθηκε τον Ιανουάριο του 2003. 

### Γερουσία των ΗΠΑ (2007-)
Στις Εκλογές της Γερουσίας των Ηνωμένων Πολιτειών του 2006 στο Ρόουντ Άιλαντ, ο Γουάιτχαουζ, κατάφερε να κερδίσει τον εν ενεργεία Ρεπουμπλικανό Γερουσιαστή (και μετέπειτα Κυβερνήτη του Ρόουντ Άιλαντ) Λίνκολν Τσέιφι, με ποσοστό 53,5% έναντι 46,5% του Τσέιφι. 

Ορκίστηκε ως Γερουσιαστής των Ηνωμένων Πολιτειών για το Ρόουντ Άιλαντ, στις 3 Ιανουαρίου 2007. Επανεξελέγη στο αξίωμα, στις εκλογές του 2012 (64,8%) και στις εκλογές του 2018 (61,5%). 

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Κατηγορία:Ρόουντ Άιλαντ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Πολιτειακοί Γενικοί Εισαγγελείς (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί νομικοί
Κατηγορία:Αμερικανοί εισαγγελείς
Κατηγορία:Αμερικανοί δικηγόροι
__ΕΥΡΕΤΗΡΙΟ__
Λίμνη Πλάσιντ

Η **λίμνη Πλάσιντ** (αγγλ. *Lake Placid*) βρίσκεται στο βόρειο τμήμα της πολιτείας της Νέας Υόρκης, στα όρη Αντιρόντακ, στις κοιλάδες των οποίων σχηματίζονται περισσότερες από 200 μικρές λίμνες. Στο νοτιότερο άκρο της λίμνης βρίσκεται η κοινότητα Λέικ Πλάσιντ στην οποία  έχουν διοργανωθεί οι Χειμερινοί Ολυμπιακοί Αγώνες του 1932 και του 1980 καθώς και οι Χειμερινοί Αγώνες Καλής Θέλησης του 2000.

## Γεωγραφία
Η περιοχή της λίμνης Πλάσιντ, μαζί με τις λίμνες Σάρανακ (Saranac Lake) και Τάππερ (Tupper Lake) είναι γνωστή ως η περιοχή των 3 λιμνών (Tri-Lakes region). Η λίμνη έχει έκταση περίπου 8,8 km2 και μέσο βάθος περίπου 15 μέτρα. Στη λίμνη υπάρχουν τρία νησιά, που ονομάζονται Buck, Moose και Hawk. Διοικητικά ανήκει στην κομητεία Έσσεξ, στο βορειο-ανατολικό τμήμα της πολιτείας της Νέας Υόρκης.

## Περιβαλλοντική μέριμνα
Η περιοχή της λίμνης ανήκει στο Πάρκο Αντιρόντακ που αποτελεί Εθνικό δρυμό από το 1892. Η λίμνη συνορεύει με το βόρειο τμήμα της κοινότητας Λέικ Πλάσιντ και αποτελεί πηγή πόσιμου νερού για την πόλη. Η διατήρηση της ποιότητας του νερού στη λίμνη είναι ένα σημαντικό τοπικό ζήτημα. Η λίμνη τροφοδοτείται από πηγές και ρέματα των ορέων Αντιρόντακ. Υπάρχουν σχεδόν 300 σπίτια στην όχθη της λίμνης. Επειδή τα περισσότερα σπίτια είναι ακατοίκητα το μεγαλύτερο μέρος του έτους, το νερό παραμένει συνήθως καθαρό.

Οι τοπικές προσπάθειες για την καταπολέμηση των υδρόβιων χωροκατακτητικών ειδών ήταν επιτυχείς. Υποστηρίζονται από έναν σταθμό καθαρισμού σκαφών στο σημείο όπου τα μηχανοκίνητα σκάφη μπαίνουν στο νερό.

Στη λίμνη ψαρεύονται πέστροφες, πέρκες και κατά μήκος της βραχώδους ακτογραμμής λαβράκια. Το ψάρεμα γίνεται με συρτή και μύγες. Απαγορεύεται το ψάρεμα στον πάγο. Η λίμνη έχει πετύχει πολιτειακό ρεκόρ αλιείας πέστροφας.

## Σημειώσεις


## Παραπομπές


## Εξωτερικοί σύνδεσμοι
* 

Πλασιντ
Έμφυλο σύστημα

Τα **έμφυλα συστήματα** είναι οι κοινωνικές δομές, που καθορίζουν τον αριθμό των φύλων και τους συναφείς ρόλους των φύλων σε κάθε κοινωνία. Ο *ρόλος του φύλου* είναι «ό,τι λέει και κάνει ένα άτομο για να δείξει στους άλλους ή στον εαυτό του, κατά πόσο ανήκει στην κατηγορία του άνδρα, της γυναίκας ή του ανδρόγυνου. Αυτό περιλαμβάνει, αλλά δεν περιορίζεται στη σεξουαλική και ερωτική διέγερση και απόκριση.» 

Η ταυτότητα φύλου είναι η προσωπική εμπειρία του ατόμου με το ρόλο του φύλου και η επιμονή της ατομικότητάς κάποιου ως άνδρας, γυναίκα ή ανδρόγυνο, ειδικά στην αυτογνωσία και τη συμπεριφορά του. Το δυαδικό σύστημα φύλων είναι ένα παράδειγμα έμφυλου συστήματος.

## Δυαδικό έμφυλο σύστημα
Το δυαδικό σύστημα φύλων είναι η ταξινόμηση του φύλου σε δύο διακριτές, αντίθετες και ασύνδετες μορφές του αρρενωπού και του θηλυκού. Το δυαδικό σύστημα είναι ένας γενικός τύπος συστήματος φύλου. Τις περισσότερες φορές σε αυτό το δυαδικό μοντέλο, λαμβάνεται ως δεδομένο ότι το φύλο, η ταυτότητα φύλου και η σεξουαλικότητα ενός ατόμου «ευθυγραμμίζονται». 

## Έμφυλα συστήματα ανά τον κόσμο
Σε πολιτισμούς όπου το δυαδικό σύστημα φύλων είναι εξέχον και σημαντικό, τα διεμφυλικά άτομα αποτελούν σημαντική εξαίρεση από τους κοινωνικούς κανόνες που σχετίζονται με το φύλο. Τα μεσοφυλικά άτομα, αυτά που δεν μπορούν να κατηγοριοποιηθούν βιολογικά είτε ως άνδρες είτε ως γυναίκες, είναι μια άλλη προφανής απόκλιση. Άλλοι πολιτισμοί έχουν τις δικές τους πρακτικές ανεξάρτητες από το δυτικό δυαδικό σύστημα.

## Έμφυλη βία
Η έμφυλη βία είναι ένα παγκόσμιο πρόβλημα που μπορεί να λάβει χώρα με διαφορετικές μορφές και ποικίλες συνέπειες. Μπορεί να παρομοιαστεί με ένα έγκλημα μίσους, στο οποίο η σωματική βία στοχεύει συγκεκριμένα το φύλο του θύματος. Τα διεμφυλικά άτομα και οι γυναίκες βιώνουν τη περισσότερη έμφυλη βία, αν και οποιοδήποτε άτομο μπορεί να είναι θύμα. Οι γυναίκες κινδυνεύουν σημαντικά από την έμφυλη βία στις στενές σχέσεις. Οι γυναίκες έχουν 10 φορές περισσότερες πιθανότητες να πέσουν θύματα βίας από σύντροφο.  Αυτή η πράξη βίας εμφανίζεται τόσο στο δημόσιο όσο και στον ιδιωτικό χώρο και μερικές φορές μπορεί να αγνοηθεί. Πολλοί θάνατοι έχουν προέλθει από την έμφυλη βία, όπως παρουσιάζεται στo ντοκιμαντέρ *Two Spirits* .  

Οργανώσεις όπως ο Συνασπισμός της Καλιφόρνια κατά της σεξουαλικής επίθεσης, υποστηρίζουν τις κοινότητες των Λατίνων, ειδικά για να τερματίσουν τα φαινόμενα της ενδοοικογενειακής βίας. Είναι επίσης ένα θέμα που σχετίζεται με το κυρίαρχο σύστημα φύλου, το οποίο συχνά αποτελεί τη βάση των κινήτρων της έμφυλης βίας. Το κυρίαρχο σύστημα φύλου δημιουργεί επίσης δομική βία .  

## Παραπομπές


Κατηγορία:Έμφυλοι ρόλοι
Πύλη Πορτέζε

Η **Πύλη επί της οδού Πορτουέζε**, (ιταλ.: *Porta Portese*), είναι πύλη της Ρώμης που χτίστηκε το 1644  ως μέρος των τειχών του Ιανίκουλου λόφου και αντικατέστησε την Πόρτα Πορτουένσις.  Η πύλη και τα τείχη κτίστηκαν από τον Βιντσέντσο Μακουλάνι και είχαν παραγγελθεί από τον πάπα Ουρβανό Η΄.  
Ακριβώς έξω από την πύλη, ένα μεγάλο οπλοστάσιο ανεγέρθηκε από τον πάπα Κλήμη ΙΑ΄.

## Βιβλιογραφικές αναφορές


Κατηγορία:Τοπογραφία της αρχαίας Ρώμης
Πύλη του Πίντσιου λόφου

Η **Πύλη στον Πίντσιο λόφο **, (λατιν.: *Porta Pinciana*), είναι  πύλη των Αυρηλιανών Τειχών της Αρχαίας Ρώμης.

Το όνομα προέρχεται από την οικογένεια των Πίντσι ((Pincii) , που κατείχε τον ομώνυμο λόφο (Πίντσιο) τον 4ο αι. μ.Χ.. Ονομαζόταν επίσης «Σφραγισμένη Πύλη» (Porta Turata), διότι ήταν μερικώς κλειστή για κάποιο χρονικό διάστημα καθώς και «Παλαιά Πύλη της Σαλάριας οδού» (Porta Salaria Vetus), καθώς την διέσχιζε η παλαιά Σαλάρια οδός.

Η Πύλη κτίστηκε επί Αυτοκράτορα Ονωρίου στις αρχές του 5ου αι., με την προσαρμογή μίας προηγούμενης, μικρότερης, υπηρεσιακής εισόδου. Οι δύο πλαϊνές δίοδοι είναι μία σύγχρονη προσθήκη. Η Πύλη παρέμεινε κλειστή μέχρι τις αρχές του 20ου αι.

## Δείτε επίσης
*Πύλη της Σαλάριας οδού

Κατηγορία:Αυρηλιανά Τείχη
Κατηγορία:Τοπογραφία της αρχαίας Ρώμης
Πύλη Νομεντάνα

Η **Πύλη Νομεντάνα**, λατιν.:*Porta Nomentana*) ήταν μία από τις πύλες των Αυρηλιανών τειχών της Αρχαίας Ρώμης, στην Ιταλία. Βρίσκεται κατά μήκος της Βιάλε ντελ Πολικλίνικο, γύρω στο 70 μ. ανατολικά της Πόρτα Πία. Τώρα πια είναι σφραγισμένη ενώ πάνω της ακουμπά ο τοίχος του κτιρίου της Βρετανικής Πρεσβείας στη Ρώμη.

## Ιστορία
Κτίστηκε ως πύλη με ένα τόξο μεταξύ 270 και 273 μ.Χ. επί  Αυτοκράτορα Αυρηλιανού. Ο αρχικός δεξιός ημικυκλικός πύργος της σε *τετραγωνικά θεμέλια* (quadrato) εξακολουθεί να φαίνεται, ενώ στον αριστερό  πύργο έχει ενσωματωθεί τάφος, που εικάζεται ότι ανήκε στον Κόιντο Ατέριο (Quintus Aterius), διάσημο ρήτορα στην Αυλή του Τιβερίου.

Το μάρμαρο του τάφου χρησιμοποιήθηκε για την κάλυψη της πύλης σε αναστηλώσεις της περιόδου του Ονώριου το 403. Σε εκείνη την αναστήλωση , έκλεισαν επίσης οι δύο κοντινές θυρίδες προς την κατεύθυνση της Κάστρα Πραιτόρια ενώ  αποκαταστάθηκε η  Πόρτα Σαλάρια.

Στη μεσαιωνική περίοδο η πύλη ήταν γνωστή ως η «Πύλη της Αγίας Αγνής», επειδή οδηγούσε στη Βασιλική της Αγίας Αγνής. Αναφερόταν επίσης ως «Πόρτα ντε Ντομίνα» ή «Ντόμναε» (της Κυρίας).

Ένα έγγραφο του 1474 αναφέρει την τιμή για το συμβόλαιο ενοικίασης της Πύλης (δικαίωμα είσπραξης φόρων διέλευσης) σε «24 φιορίνια και 47 σολδία ανά sextaria». (δηλ. για 6 μήνες)

Μετατράπηκε σε πύλη δύο τόξων από τον πάπα Πίο Δ΄ το 1564 (όπως περιγράφεται σε παπική επιγραφή στην Πύλη), την ίδια χρονιά που αντικαταστάθηκε από την Πόρτα Πία ως οδός πρόσβασης στη Βία Νομεντάνα. Η αψίδα από πλίνθους αυτής της φάσης, στην κορυφή της οποίας βρίσκεται ο παπικός θυρεός, και ο αρχικός δεξιός ημικυκλικός πύργος (με τα τετραγωνικά θεμέλια) εξακολουθούν να φαίνονται. Δέκα χρόνια αργότερα έκελισε και η Πόρτα Ασινάρια, για να αντικατασταθεί από τη νέα Πόρτα Σαν Τζοβάννι. Ο αρχικός αριστερός πύργος του 3ου αι. κατεδαφίστηκε το 1827, για να ανασκαφεί ο τάφος του 1ου αι. μ.Χ. που ήταν ενσωματωμένος σε αυτόν (πριν από την πύλη η περιοχή ήταν έξω από το κέντρο της πόλης και αραιοκατοικημένη, και επομένως ιδανική για νεκροταφείο).

## Δείτε επίσης
* Πόντε Νομεντάνο

## Βιβλιογραφικές αναφορές
 

## Πηγές
* 
* 

## Εξωτερικοί σύνδεσμοι
*Porta Nomentana 

Κατηγορία:Αυρηλιανά Τείχη
Κατηγορία:Τοπογραφία της αρχαίας Ρώμης
Σιντσού

Το  **Σιντσού** (κινέζικα: 新竹) είναι η 7η μεγαλύτερη, πληθυσμιακά, πόλη της Ταϊβάν. Πιο συγκεκριμένα, αποτελείται από 446.701 κατοίκους και χαρακτηρίζεται ως παράκτια πόλη με αρκετούς ανέμους και  υγρό υποτροπικό κλίμα. Παράλληλα, συνορεύει με τα στενά της Ταϊβάν καθώς και με την κομητεία Μιαολί. Την πόλη αρχικά κατοικούσαν αυτόχθονες πληθυσμοί της Ταϊβάν, οι οποίοι την είχαν ονομάσει Χοκιέν Τεκ-χαμ. Στην συνέχεια, οι κινέζοι αποικιστές ίδρυσαν την πόλη (1711) και έπειτα από αρκετά χρόνια την μετονόμασαν στην μορφή που έχει και σήμερα (1878).Τον έλεγχο της πόλης Σιντσού ανέκτησε η Κινέζικη Δημοκρατία έπειτα από τον Β' Παγκόσμιο Πόλεμο. Ακόμη στην πόλη έχει ιδρυθεί από την κυβέρνηση της Ταϊβάν το περίφημο Επιστημονικό Πάρκο Σιντσού, ένα τεράστιας σημασίας βιομηχανικό πάρκο, το οποίο συνέβαλε για την παγκόσμια βιομηχανία ημιαγωγών.

## Παραπομπές



## Εξωτερικοί σύνδεσμοι
* 

Κατηγορία:Πόλεις της Ταϊβάν
Πύλη της Σαλάριας οδού

Η **Πύλη της Σαλάριας οδού**, (λατιν.:*Porta Salaria*) ήταν πύλη των Αυρηλιανών τειχών της Αρχαίας Ρώμης, στην Ιταλία. Κατασκευάστηκε μεταξύ 271 μ.Χ. και 275 μ.Χ.· ανακαινίστηκε δύο φορές και κατεδαφίστηκε δύο φορές με τελευταία το 1921.

## Ιστορία
Η Πύλη Σαλάρια ήταν μέρος των Αυρηλιανών Τειχών, που κτίστηκαν επί αυτοκρατορίας Αυρηλιανού τον 3ο αι. μ.Χ., και συμπεριέλαβε προϋπάρχοντα μνημεία για την επίσπευση των εργασιών. Κάτω από αυτή περνούσε η Νέα Σαλάρια οδός *(Via Salaaria Nova)*, η οποία ενώθηκε με τη Παλαιά Σαλάρια οδό (*Via Salaria Vetus*) έξω από την πόλη. Η πύλη είχε ένα μόνο άνοιγμα και πλαισιωνόταν από δύο ημικυκλικούς πύργους. Οι *[[Κήποι του Σαλούστιου]]* (Horti Sallustiani) ευρίσκοντο στην πόλη, ακριβώς μέσα στην πύλη.

Κατά την ανακαίνιση από τον Αυτοκράτορα Ονώριο στις αρχές του 5ου αι. η αψίδα ενισχύθηκε με *μικτό κτίσιμο* (opus mixtum, με πλίνθους και πέτρες) και επάνω της ανοίχτηκαν τρία μεγάλα παράθυρα.

μικρογραφία|250x250εσ|αριστερά|Η Πύλη Σαλάρια λίγο πριν την κατεδάφισή της το 1871.
Ο Βησιγότθος βασιλιάς Αλάριχος Α΄ μπήκε στη Ρώμη από αυτή την πύλη, για να ξεκινήσει την περίφημη λεηλασία της Ρώμης. Το 537 η περιοχή μεταξύ Πόρτα Σαλάρια και Κάστρο Πρετόριο ήταν η τοποθεσία της πολιορκίας του Γότθου βασιλιά Ουίτιγι από τα στρατεύματα του Βελισάριου.

Κατά τον Μεσαίωνα, σε αντίθεση με άλλες πύλες της πόλης, η Πόρτα Σαλάρια δεν έλαβε χριστιανικό όνομα.

Στις 20 Σεπτεμβρίου 1870 το τμήμα των Αυρηλιανών Τειχών μεταξύ της Πόρτα Σαλάρια και της Πόρτα Πία έγινε μάρτυρας του τέλους των Παπικών Κρατών (βλ. Κατάληψη της Ρώμης). Τότε η πύλη υπέστη ζημιές από τα πυρά του πυροβολικού των ιταλικών στρατευμάτων και τον επόμενο χρόνο κατεδαφίστηκε. Το 1873 ξανακτίστηκε υπό το σχέδιο του αρχιτέκτονα Βιρτζίνιο Βεσπινιάνι.

Ωστόσο το 1921 αποφασίστηκε ξανά η κατεδάφιση της πύλης, για να ανοίξει η περιοχή στην οδική κυκλοφορία. Η περιοχή καταλαμβάνεται πλέον από την Πιάτσα Φιούμε (Piazza Fiume).

## Υπολείμματα
Η κατεδάφιση του 1921 αποκάλυψε πολλά ταφικά μνημεία, που πλαισίωσαν την παλαιά Βία Σαλάρια και που είχαν επαναχρησιμοποιηθεί για την ανέγερση των πύργων. Ένα αντίγραφο του τάφου του Κόιντου Σουλπίκιου Μάξιμου (Quintus Sulpicius Maximus), ενός 11χρονου αγοριού, είναι πλέον ορατό στην Πιάτσα Φιούμε (το πρωτότυπο είναι στα Μουσεία Καπιτωλίου).

Στα δεξιά των τειχών κοντά στην πλατεία υπάρχουν λείψανα τάφων του 1ου αι. π.Χ.

## Βιβλιογραφικές αναφορές
* 
* 

## Παραπομπές σε πηγές


Κατηγορία:Τοπογραφία της αρχαίας Ρώμης
Κατηγορία:Αυρηλιανά Τείχη
Πύλη του Αγίου Παύλου

[μικρογραφία|Χαλκογραφία του [Τζουζέπε Βάζι της Πόρτα Σαν Πάολο και της πυραμίδας του Κεστίου, τον 18ο αι.]]

Η **Πύλη του Αγίου Παύλου**, (ιταλικά.: *Porta San Paolo*) ή κατά το αρχικό της όνομα **Πύλη Οστιένσις** (λατιν.: *Porta Ostiensis*  δηλ. *η πύλη προς την Όστια*) ήταν μία από  τις νότιες πύλες των Αυρηλιανών τειχών του 3ου αι. π.Χ. στην Αρχαία Ρώμη της Ιταλίας. 

Η πύλη σηματοδοτούσε την αρχή του δρόμου προς την Όστια, της Βία Οστιένσε δηλαδή, ενός σημαντικότατου εμπορικού κυρίως δρόμου που οδηγούσε στο επίνειο της Ρώμης στις εκβολές του Τίβερη. Αργότερα, μετονομάστηκε σε Πύλη του Αγίου Παύλου, αφού οδηγεί  στη βασιλική του Αγίου Παύλου Εκτός των Τειχών. Η Πύλη βρίσκεται στην συνοικία Oστιένσε· ακριβώς στα δυτικά βρίσκεται η Ρωμαϊκή Πυραμίδα του Κεστίου, μία πυραμίδα αιγυπτιακού τύπου, και πέρα από αυτή είναι το Προτεσταντικό κοιμητήριο.

Το Μουσείο της Βία Οστιένσε (Μuseo della Via Ostiense) στεγάζεται εντός της πύλης. 

## Ιστορία
Η Πύλη πλαισιώνεται από δύο κυλινδρικούς πύργους και έχει δύο εισόδους, οι οποίες είχαν καλυφθεί από μία δεύτερη, με ένα άνοιγμα πύλη, που κτίστηκε μπροστά από την πρώτη από τον Ρωμαίο στρατηγό Βελισάριο (δεκαετίες 530–540).

Η κατασκευή οφείλεται στον Μαξέντιο, τον 4ο αι., αλλά οι δύο πύργοι υψώθηκαν από τον Ονώριο. 

Το 549 η Ρώμη ήταν υπό πολιορκία: οι Οστρογότθοι του Τοτίλα τελικά εισήλθαν από αυτή την πύλη, λόγω της προδοσίας της φρουράς των Ισαύρων.

Στις 10 Σεπτεμβρίου 1943, δύο ημέρες αφότου συμφωνήθηκε η ανακωχή μεταξύ των Συμμάχων και της Ιταλίας, οι ιταλικές στρατιωτικές και πολιτικές δυνάμεις προσπάθησαν να εμποδίσουν τη γερμανική κατάληψη της πόλης, με 570 θύματα.

## Βιβλιογραφικές αναφορές


## Πηγές
* 
* 

## Εξωτερικοί σύνδεσμοι
* 
* Information , including a  photograph  
* Further information 

Κατηγορία:Αυρηλιανά Τείχη
Κατηγορία:Τοπογραφία της αρχαίας Ρώμης
Μαριανέλα Νούνιες

Η **Μαριανέλα Νούνιες** (Μπουένος Άιρες,23 Μαρτίου 1982) είναι μπαλαρίνα αργεντινής καταγωγής. Είναι η πρώτη χορεύτρια στην ακαδημία The Royal Ballet στο Λονδίνο.

## Βιογραφία
Η Μαριανέλα Νούνιες γεννήθηκε στο Μπουένος Άιρες της Αργεντινής. Έχει τρία αδέρφια, όλα μεγαλύτερα από αυτήν. Η μητέρα της την έστειλε σε μαθήματα μπαλέτου όταν ήταν τριών. Στην αρχή παρακολουθούσε μαθήματα χορού στο γκαράζ του δασκάλου της. Σε ηλικία πέντε ετών, η Νούνιες αποφάσισε να επικεντρωθεί στο μπαλέτο.. Έγινε μέλος στη Σχολή Μπαλέτου Teatro Colón στην Αργεντινή σε ηλικία έξι ετών.

Σε ηλικία 14 ετών, στα μισά της εκπαίδευσής της, ο επικεφαλής του Colon Theater Ballet, Μαξιμιλιάνο Γκέρα, επέλεξε την Νούνιες να γίνει μέλος της ακαδημίας. Χόρεψε με την ακαδημία τόσο στο Μπουένος Άιρες όσο και στην περιοδεία, αναλαμβάνοντας διάφορους ρόλους. Το 1997, σε ηλικία 15 ετών, πέρασε από οντισιόν για το The Royal Ballet όταν η εταιρεία ήταν σε περιοδεία στο Λος Άντζελες, παρόλο που δεν μιλούσε αγγλικά. Της προσφέρθηκε ένα συμβόλαιο, αλλά η εργατική νομοθεσία του Ηνωμένου Βασιλείου την εμπόδισε να εργαστεί μέχρι την ηλικία των 16 ετών. Τελικά, φοίτησε στο  'The Royal Ballet' με εγγύηση ότι θα της προσφερόταν σύμβαση το επόμενο έτος. Προήχθη στην πρώτη σολίστ, τη δεύτερη υψηλότερη βαθμίδα της ακαδημίας, το 2000 και στην πρώτη χορεύτρια το 2002.	

Έχει χορέψει πρωταγωνιστικούς ρόλους τόσο σε κλασικά όσο και σε σύγχρονα έργα, από χορογράφους όπως οι Φρέντερικ Άστον, Τζον Κράνκο, Κένεθ Μακμίλαν, Γουέιν Μακγκρέγκορ και Κρίστοφερ Γουίλντον, κερδίζοντας πολλά βραβεία.

Το 2018, μετά από μια παράσταση της Giselle, η Νούνιες γιόρτασε την 20η επέτειό της στο Royal Ballet. Ο καλλιτεχνικός διευθυντής Κέβιν Ο'αρ την ανακήρυξε «*μια από τις σπουδαίες της γενιάς της*».
μικρογραφία|Η 20η επέτειος της Νούνιες στο Royal Ballet.
Έκτος από το Royal Ballet, η Νούνιες έχει κάνει πολλές guest εμφανίσεις παγκοσμίως, όπως στην Αυστρία, τις ΗΠΑ, την Ιταλία, την Αργεντινή και την Αυστραλία.

## Προσωπική Ζωή
Η Νούνιες παντρεύτηκε τον συνάδελφό της, Τιάγκο Σοάρες το 2011 στο Μπουένος Άιρες. Το ζευγάρι χώρισε το 2014 και ανακοίνωσε το διαζύγιό του τον Ιανουάριο του 2016, αλλά παραμένουν φίλοι και συνεχίζουν να χορεύουν μαζί.

## Βραβεία

* Best Female Dancer at the Critics' Circle National Dance Awards, 2005, 2012 and 2018
* Konex de Platino for Best Dancer of the Decade in Argentina, 2009
* María Ruanova Award, 2011
* Laurence Olivier Award for Outstanding Achievement in Dance, 2013

## Παραπομπές


## Εξωτερικοί σύνδεσμοι

* Official Marianela Núñez's website

Κατηγορία:Μπαλέτο
Κατηγορία:Χορευτές
Πνευματική Στέγη Περιστερίου

Η **Πνευματική Στέγη Περιστερίου** είναι σκακιστικός όμιλος που εδρεύει στο Περιστέρι Αττικής, πλησίον της πλατείας Μπουρναζίου. Το προπονητήριο της ομάδας βρίσκεται στην αίθουσα «Αντώνης Μπέλλος» επί της οδού Δημοσθένους 12. 

Ο σύλλογος έχοντας 5 προπονητές στο ενεργητικό του, διδάσκει σε πάνω από 100 παιδιά την τέχνη του σκακιού και σε συνεργασία συλλόγων γονέων και κηδεμόνων 7 σχολείων του δήμου Περιστερίου, φέρνει σε πρώτη επαφή παιδιά με το σκάκι. Η Π.Σ. Περιστερίου διοργανώνει επίσης τοπικά σχολικά πρωταθλήματα, γρήγορους αγώνες (Blitz) και αγώνες σιμουλτανέ ανά τακτά χρονικά διαστήματα.

## Ιστορία
Η Π.Σ. Περιστερίου ιδρύθηκε το 1983 από νέους σκακιστές. Ο όμιλος εντάχθηκε στο δυναμικό της Ελληνικής Σκακιστικής Ομοσπονδίας (ημερομηνία εγγραφής 22 Φεβρουαρίου 1984) και ξεκίνησε να συμμετέχει σε αγώνες όλων των κατηγοριών. Αρχικά, συμμετείχε σε αγώνες της Β' εθνικής κατηγορίας ώσπου ο όμιλος το 2002 σημείωσε το επίτευγμα της ανόδου του στην Α' εθνική κατηγορία στην οποία παραμένει ακόμα.

## Διακρίσεις
* Πρωταθλήτρια Ελλάδας για τα έτη 2010, 2011, 2012, 2014 και 2015.
* Κυπελλούχος Ελλάδας για τα έτη 2010, 2012, 2013, 2014 και 2015.
* Πρωταθλήτρια Παίδων-Κορασίδων για τα έτη 2010, 2011, 2013 και 2014.

Αρχείο:Τρόπαια Πνευματικής Στέγης Περιστερίου.jpg|Βραβεία της Π.Σ. Περιστερίου από συμμετοχές της σε πανελλήνια πρωταθλήματα.
Αρχείο:Τρόπαια Π.Σ. Περιστερίου.jpg|Άλλα βραβεία του συλλόγου από νίκες του σε εθνικά πρωταθλήματα.


## Παραπομπές


Κατηγορία:Ελληνικοί σκακιστικοί σύλλογοι
Έθιμα αποκριάς στην Καστοριά

Το **καρναβάλι της Καστοριάς** είναι διαδεδομένο στην Ελλάδα λόγω των ξεχωριστών και ιδιαίτερων εθίμων του.

Ένα από τα πράγματα που ξεχωρίζουν τα Ραγκουτσάρια  ( όπως αποκαλούν τα καρναβάλια στην Καστοριά).

Τα πιο γνωστά αποκριάτικα έθιμα της περιοχής είναι οι "μπουμπούνες", ο "Χάσκαρης" και οι "παλιαπούλιες".

## Μπουμπούνες
Οι μπουμπούνες είναι ένα προχριστιανικό πυρολατρικό έθιμο, στο οποίο οι παριστάμενοι ανάβουν φωτιές στις πλατείες την Κυριακή της αποκριάς. Έπειτα, προσπαθούν να πηδήξουν πάνω από τα αναμμένα κάρβουνα «για να ρίξουν τους ψύλλους και να απαλλαγούν από το κακό». Ορχήστρες με πνευστά και χάλκινα παίζουν τοπικά άσματα, ενώ βγαίνουν κεράσματα και κρασί.

## Χάσκαρης και Παλιαπούλες
Τα βράδια του καρναβαλιού στα σπίτια, μετά το εορταστικό δείπνο παίζουν τον *Χάσκαρη*, δηλαδή, προσπαθούν να πιάσουν με το στόμα τους ένα βρασμένο αυγό, που κρατά στην άκρη της κλωστής ο πιο ηλικιωμένος του σπιτιού.

Οι *παλιαπούλες* είναι το αντίστοιχο έθιμο που γίνεται στο Άργος Ορεστικό και είναι, ομοίως, πυρολατρικό έθιμο.

## Παραπομπές


## Πηγές

*https://www.sansimera.gr/articles/1214
*https://kastoria.pdm.gov.gr/pekastorias/parousiasipe/
 
## Εξωτερικοί Σύνδεσμοι
*  
Κατηγορία:Έθιμα
Κυανή κενταύρια

μικρογραφία
Η **Κενταύρια** είναι ένα φυτό με μαλακό, πράσινο και ανθεκτικό βλαστό που προσαρμόζεται και αναπτύσσεται σε πολλές χώρες της Ευρώπης, αλλά και της Βόρειας Αμερικήςκαι ανήκει στην οικογένεια της μαργαρίτας.

Συναντάται ανάμεσα στις καλλιέργειες των σιτηρών και στους χέρσους αγρούς. Μερικές ποικιλίες όμως καλλιεργούνται και σε κήπους. Τα άνθη είναι ερμαφρόδιτα, δηλαδή έχουν τα θηλυκά και τα αρσενικά όργανα στο ίδιο λουλούδι. Αυτό σημαίνει ότι όταν τα δούμε, θα βρούμε και τους στήμονες με τους ανθήρες τους, καθώς και το στίγμα. Σε αντίθεση με τα υπόλοιπα, τα ερμαφρόδιτα φυτά επικονιάζονται μόνα τους, χωρίς την ανάγκη για ένα επικονιαστικό έντομο. Στα συγκεκριμένα όμως η γονιμοποίηση πραγματοποιείται από τις μέλισσες και άλλα έντομα.

Υπάρχουν περίπου 500 είδη κενταύριας, εκ των οποίων στην Ελλάδα 70, με γνωστότερο το είδος *Centaurea cyanus*, που στην αρχαία Ελλάδα έφερε το όνομα κυανός.

Τα άνθη του χρησιμοποιούνται ως προϊόν βρασμού, το οποίο προορίζεται για ανθρώπινη κατανάλωση καθώς περιέχει θεραπευτικές ουσίες, ενώ παράλληλα το μπλε χρώμα των ανθών του είναι πανέμορφο. 

## Ιστορική αναδρομή ονομασίας
Το πανέμορφο φυτό Κενταύρια πήρε το όνομά του από τον ονομαστό κένταυρου Χείρωνα, δάσκαλο του Ασκληπιού, αλλά και του ίδιου του Απόλλωνα, του Αχιλλέα και του Ιάσονα. Στην Τιτανομαχία ο Χείρωνας ήταν με το μέρος του Ηρακλή εναντίον των Κενταύρων, όμως εκείνος τον πλήγωσε κατά λάθος με ένα βέλος ποτισμένο με το δηλητήριο της Λερναίας Ύδρας. Τότε ο Χείρωνας χρησιμοποίησε την Κενταύρια τοποθετώντας την πάνω στην πληγή του προκειμένου να θεραπευτεί.

## Θεραπευτικές ιδιότητες
Η σύσταση της Κυανής Κενταύριας είναι ευεργετική για τον άνθρωπο, αφού μαλακώνει το έντερο και αποτελεί φυσικό καθαρτικό και διουρητικό. Εν συνεχεία, χρησιμοποιείται ως θεραπευτικό μέσο σε φλεγμονές και χρόνιες ασθένειες της ουροδόχου κύστης, της χολής, των νεφρών και της κατακράτησης των ούρων, αφού είναι μια θεραπεία χωρίς καμία παρενέργεια.

Επιπροσθέτως, το έγχυμά της χρησιμοποιείται για τη φυσική ξεκούραση των βλεφάρων, ενώ αποτελεί και θεραπεία για τα κόκκινα μάτια.

Προτείνεται επίσης για τη βοήθεια ρύθμισης του υγιούς βάρους σώματος, καθώς και της υδρωπικίας.

## Πηγές
*https://www.klorane.com/gr-el/votaniki/kyani-kentayria
*https://skingurus.gr/show/?id=1047 
*https://commons.wikimedia.org/w/index.php?search=Centaurea+cyanus&title=Special:MediaSearch&go=Go&type=image
*https://www.lifehub.gr/%CE%BA%CE%B5%CE%BD%CF%84%CE%B1%CF%8D%CF%81%CE%B9%CE%BF-%CE%BF-%CE%BA%CF%85%CE%B1%CE%BD%CF%8C%CF%82-%CE%B3%CE%B9%CE%B1-%CE%BA%CE%B1%CE%BB%CF%8D%CF%84%CE%B5%CF%81%CE%B7-%CE%B4%CE%B9%CE%B1%CE%BD%CE%BF/ 

## Παραπομπές


Κατηγορία:Βοτανική
Κατηγορία:Αναπαραγωγή
Κατηγορία:Ελληνική χλωρίδα
Ξεροτήγανα Κρήτης

Τα ***ξεροτήγανα*** αποτελούν ένα από τα πιο δημοφιλή εδέσματα της **[[Κρήτη]]ς**. Παρασκευάζονται από λεπτή τηγανισμένη *ζύμη* στην οποία κατά την διαδικασία του τηγανίσματος δίνεται σπειροειδές σχήμα. Λόγω της δυσκολίας αυτής της διαδικασίας συνήθως σε αυτό το στάδιο απαιτούνται 2 άτομα προκειμένου ο ένας να δίνει το σχήμα στην τηγανισμένη ζύμη όταν την βγάζει από το τηγάνι και ο δεύτερος να φροντίζει να μην τσαλακώνεται η ζύμη όταν μπαίνει στο τηγάνι. Όταν τα ξεροτήγανα κρυώσουν επικαλύπτονται με σιρόπι του οποίου κύριο συστατικό είναι το **[[μέλι]]** και γαρνίρονται συνήθως με **[[σουσάμι]]** και **[[κανέλα]]**. Σερβίρονται συνήθως στους *γάμους*, *τις βαπτίσεις* και σε πληθώρα άλλων εκδηλώσεων στην Κρήτη ενώ παράλληλα αποτελούν ένα από τα βασικά γλυκά των *Χριστουγέννων* για τους κρητικούς.

## Υλικά Παρασκευής
Υπάρχουν πολλές διαφορετικές συνταγές για ξεροτήγανα αλλά τα πιο συνηθισμένα υλικά που χρησιμοποιούνται είναι τα παρακάτω.
### Για την ζύμη
* Αλεύρι Σκληρό
* Ρακί ή τσίπουρο
* Ελαιόλαδο
* Αλάτι
* Νερό
### Για το σιρόπι
* Μέλι
* Νερό
* Ζάχαρη
* Κανέλα
* Λεμόνι
### Για το γαρνίρισμα
* Σουσάμι
* Κανέλα
* Καρύδια
## Διατροφική Αξία

## Εξωτερικοί Σύνδεσμοι
# https://www.cretangastronomy.gr/2010/12/kserotigana-kritis/
# https://akispetretzikis.com/el/categories/siropiasta/krhtika-xerothgana

## Παραπομπές


Κατηγορία:Ελληνικά επιδόρπια
Κατηγορία:Γλυκά
Χοτάν

Το **Χοτάν** (κινέζικα: 和田市) είναι σημαντική πόλη-όαση στο νοτιοδυτικό Σιντζιάνγκ της δυτικής Κίνας. Η πόλη του Χοτάν αποσχίστηκε από τη μεγαλύτερη κομητεία Χοτάν για να γίνει διοικητική περιοχή από μόνη της τον Αύγουστο του 1984. Είναι η έδρα της Περιφέρειας Χοτάν. Έχει πληθυσμό 408.900 κατοίκους βάσει της απογραφής του 2018.

Το Χοτάν βρίσκεται στο λεκανοπέδιο Ταρίμ περίπου 1.500 χιλιόμετρα νοτιοδυτικά της περιφερειακής πρωτεύουσας, Ουρούμτσι. Βρίσκεται ακριβώς βόρεια των Ορέων Κουνλούν, τα οποία διασχίζονται από τα περάσματα Σάντζου, Χίντουτας και Ίλτσι.

## Κλίμα
Το Χοτάν έχει ερημικό κλίμα, με σχεδόν καθόλου βροχοπτώσεις καθ' όλη τη διάρκεια του έτους και μεγάλη εποχιακή διακύμανση στη θερμοκρασία. Ο πιο κρύος μήνας είναι ο Ιανουάριος με -4ºC και ο πιο ζεστός είναι ο Ιούλιος με μόλις 25ºC.

## Παραπομπές


Κατηγορία:Πόλεις της Κίνας
Σύρτη (Τουρκία)

Η **Σύρτη** ( ***Σιίρτ***,  *Siʿird*,', , , ) είναι πόλη στο Τουρκικό Κουρδιστάν, στη νοτιοανατολική Τουρκία. Αποτελεί έδρα της Επαρχίας Σιίρτ. Ο πληθυσμός της πόλης σύμφωνα με την απογραφή του 2009 ήταν 129.188. Η πλειοψηφία του πληθυσμού της πόλης είναι Κούρδοι αν και ένας σημαντικός αραβικός πληθυσμός ζει στην πόλη.

## Κλίμα
Η Σύρτη έχει μεσογειακό κλίμα με θερμά καλοκαίρια (κλιματική ταξινόμηση Κέππεν *Csa*) με πολύ ζεστά, ξηρά καλοκαίρια και ψυχρούς, υγρούς χειμώνες. Κατά τους χειμερινούς μήνες υπάρχει συχνός παγετός και περιστασιακές χιονοπτώσεις.

## Παραπομπές


Κατηγορία:Ασιατικές πόλεις της Τουρκίας
Κατηγορία:Κουρδικοί οικισμοί στην Τουρκία
Κατηγορία:Ασσυριακές κοινότητες στην Τουρκία
Σιβερέκ

Το **Σιβερέκ** (αρχ. ελληνικά: Χασαναρᾶ, τουρκικά: Siverek από τα αρμενικά: Սեւավերակ, **Σεβαβεράγκ**, που κυριολεκτικά σημαίνει «μαύρα ερείπια», κουρδικά: Sêwreg, **Σεουρέγκ**‎) είναι πόλη και διοικητικό διαμέρισμα στα νοτιοανατολικά της Τουρκίας, στην επαρχία Σανλιούρφα, στο Τουρκικό Κουρδιστάν. Σύμφωνα με την απογραφή του 2000, ο πληθυσμός της πόλης ήταν 107.634 κάτοικοι· ενώ το διοικητικό διαμέρισμα είχε 247.000 κατοίκους. Απέχει περίπου 83 χλμ. από τη μεγάλη πόλη του Ντιγιάρμπακιρ.

Κατά την περίοδο της Οθωμανικής Αυτοκρατορίας, το Σιβερέκ βρισκόταν εντός του Βιλαετίου του Ντιγιάρμπακιρ και είχε αρκετούς χριστιανικούς οικισμούς.

## Παραπομπές


## Εξωτερικοί σύνδεσμοι
* 

Κατηγορία:Κουρδικοί οικισμοί στην Τουρκία
Ισραέλ Γκονθάλεθ (καλαθοσφαίριση)

Ο **Ισραέλ Γκονθάλεθ** (γεννήθηκε στις 16 Φεβρουαρίου 1975 στην Τορελαβέγα, στην Ισπανία), είναι Ισπανός επαγγελματίας προπονητής καλαθοσφαίρισης. Είναι επί του παρόντος επικεφαλής προπονητής της γερμανικής Άλμπα Βερολίνου από το 2021.

## Προπονητική σταδιοδρομία
Το 2017, ο Γκονθάλεθ υπέγραψε με την Άλμπα Βερολίνου για να γίνει βοηθός προπονητή υπό τον επικεφαλής προπονητή, Αΐτο Γκαρθία Ρενέσες . Βοήθησε την ομάδα να κατακτήσει τον πρώτο της τίτλο στο γερμανικό πρωτάθλημα από το 2009,   και το πρώτο της Κύπελλο Γερμανίας από το 2016. 

## Προσωπική ζωή
Αποφοίτησε με το πτυχίο της Φυσικής Αγωγής από τη Σχολή Φυσικής Δραστηριότητας και Αθλητικών Επιστημών του Πανεπιστημίου της Γκραν Κανάρια .

## Παραπομπές


## Εξωτερικοί σύνδεσμοι
* https://basketball.eurobasket.com/coach/Israel-Gonzalez/ALBA-Berlin/22270 (στα αγγλικά)

Κατηγορία:Ισπανοί προπονητές καλαθοσφαίρισης
Τόμας Πεχ

μικρογραφία|ο Πεχ το 2023
Ο **Τόμας Πεχ** (γεννήθηκε στις * 2. Οκτωβρίου 1982 στο Σαν Σαλβαδόρ ) είναι Γερμανός προπονητής καλαθοσφαίρισης.

## Σταδιοδρομία
Ο Πεχ γεννήθηκε στο Σαν Σαλβαδόρ . Ο πατέρας του εργαζόταν εκεί ως δάσκαλος σε γερμανόφωνο σχολείο. Μεγάλωσε στο Βερολίνο και εν μέρει στις Ηνωμένες Πολιτείες και την Ταϊλάνδη . Έμαθε το άθλημα της καλαθοσφαίρισης στην DBV Σαρλότενμπουργκ και ανέλαβε καθήκοντα προπονητή όσο ακόμα έπαιζε. Έπαιξε για λίγο και στη VfB Χέρμσντορφ. Το 2005, ο Πεχ εντάχθηκε στην Άλμπα Βερολίνου ως προπονητής και εργάστηκε εκεί στις νεανικές ομάδες.  Ήταν εν μέρει βοηθός προπονητή του Χένρικ Ρέντελ στη δεύτερη ανδρική ομάδα της Άλμπα στο πρώτο περιφερειακό πρωτάθλημα και έφτασε στη δεύτερη κατηγορία με την ομάδα την περιόδο 2009/10 . στην 3η Γερμανίας .

Το 2010 μεταπήδησε στην TBB Τριρ μαζί με τον Ρέντελ, όπου ήταν βοηθός προπονητή στην πρώην εθνική ομάδα, όπως στο Βερολίνο.  Εκτός από τα προπονητικά του καθήκοντα, ο Πεχ έπαιξε εν μέρει ως παίκτης στο SG DJK / MJC - TBB Τριρ στο πρώτο περιφερειακό πρωτάθλημα.  Το 2015 ο Πεχ επέστρεψε στην Άλμπα Βερολίνου και ανέλαβε τη θέση του βοηθού προπονητή για την πρώτη ομάδα στο Γερμανικό Πρωτάθλημα.  Όταν ο σύλλογος χώρισε από τον Αχμέτ Τσακί τον Απρίλιο του 2017, ο Πεχ διορίστηκε προπονητής μέχρι το τέλος της περιόδου 2016/17.  Μετά επέστρεψε στη θέση του βοηθού.  Μέχρι το τέλος της χρονιάς 2018/19, εργάστηκε ως βοηθός προπονητή στην Άλμπα Βερολίνου για δύο περιόδους και στη συνέχεια πήγε στην Τέλεκομ Μπάσκετς Μπον ως νέος προπονητής.  Στις αρχές Φεβρουαρίου 2020, ο Πεχ πήρε άδεια από την ομάδα της Βόννης, που απειλούνταν με υποβιβασμό (3 νίκες, 14 ήττες, δίπλα στην τελευταία θέση στον πίνακα της βαθμολογίας του Γερμανικού Πρωταθλήματος) .  Τον Ιούλιο του 2020, η Ράστα Βέχτα ανακοίνωσε την υπογραφή της συμφωνίας με τον Πεχ. Σύναψε διετές συμβόλαιο με τους Κάτω Σάξονες.  Στα τέλη Μαρτίου 2021, ο Πεχ αποδεσμεύτηκε από την SC Ράστα λόγω της αθλητικής κατάστασης.  Από τα δέκα προηγούμενα παιχνίδια στην 1η Γερμανίας υπό τον Πεχ, η Βέχτα είχε χάσει εννέα και η ομάδα βρισκόταν στην προτελευταία θέση του πίνακα με συνολικά 4 νίκες και 21 ήττες. 

Το καλοκαίρι του 2021, ο Πεχ επέστρεψε στην Άλμπα Βερολίνου ως βοηθός προπονητή. 

## Παραπομπές


Κατηγορία:Γερμανοί προπονητές
Κατηγορία:Προπονητές καλαθοσφαίρισης
Πανελλήνιο πρωτάθλημα ταεκβοντό παίδων και κορασίδων 2021

Το Πανελλήνιο πρωτάθλημα ταεκβοντό παίδων και κορασίδων 2021 διοργανώθηκε από την Ελληνική Ομοσπονδία Ταεκβοντό το διήμερο 29-31 Οκτωβρίου 2021 και φιλοξενήθηκε στο κλειστό γυμναστήριο της «Κανήθου» στην Χαλκίδα. Πρώτος σύλλογος αναδείχθηκε ο ΑΣ Περιστερίου ενώ ακολούθησε ο ΑΣ Αίαντας Αγ. Δημητρίου. Στην 3η θέση ισοβάθμισαν Αθλητικό Κέντρο Ευκαρπίας Άθλησις και Άτλαντας Προσοτσάνης Δράμας.

## Παραπομπές


Κατηγορία:Τάε κβον ντο στην Ελλάδα
Κωνσταντίνος Θωμαΐδης

Ο **Κωνσταντίνος Θωμαΐδης**, ο οποίος άφησε την τελευταία του πνοή στις 27 Μαΐου 2021 σε ηλικία 87 ετών, έπαιξε πρωταγωνιστικό ρόλο, στη δημιουργία της Ελληνικής Ομοσπονδίας Ταεκβοντό (ΕΛ.Ο.Τ.) και στην ένταξη του Ολυμπιακού Ταεκβοντό στο χάρτη των εθνικών ομοσπονδιών, με την αποχώρηση του αθλήματος από τον ΣΕΓΑΣ, τον Νοέμβριο του 1987.

Διετέλεσε επί μακρόν πρόεδρος αλλά και γενικός γραμματέας της ΕΛ.Ο.Τ, αφιερώνοντας μεγάλο μέρος της ζωής του στην ανάπτυξη του Ολυμπιακού Ταεκβοντό.

Στις πρώτες αρχαιρεσίες μετά την αποχώρηση του αθλήματος από τον ΣΕΓΑΣ (16/12/87) ανέλαβε γενικός γραμματέας (πρόεδρος ο Ανδρέας Χατζηανδρέου), θέση στην οποία παρέμεινε έως τις 11 Μαΐου 1991.

Τον Δεκέμβριο του 1990, είχε πρωταγωνιστικό ρόλο στην ιστορική απόφαση της Ευρωπαϊκής Ένωσης, για απομάκρυνση των Τουρκοκύπριων από τις διεθνείς διοργανώσεις και την παρουσία της Ελλάδας σε αυτές.

Από τον Μάρτιο του 1992 βρέθηκε και πάλι στη θέση του γενικού γραμματέας της ομοσπονδίας, ενώ από τον Φεβρουάριο του 1995 έως και τα τέλη Απριλίου 1996, ανέλαβε την προεδρία της ΕΛΟΤ, πριν του δοθεί ο τίτλος του επίτιμου προέδρου.

Στις 4 Νοεμβρίου 2021, το ΔΣ της Ελληνικής Ομοσπονδίας Ταεκβοντό, αποφάσισε το Κύπελλο Ακρόπολης να μετονομαστεί σε Κύπελλο «Κωνσταντίνος Θωμαΐδης» στη μνήμη του εκλιπόντος επίτιμου προέδρου.

## Παραπομπές


Κατηγορία:Τάε κβον ντο στην Ελλάδα
Λιγκ Καπ Ελλάδας πετοσφαίρισης ανδρών 2021-2022

Το **[[Λιγκ Καπ Ελλάδας πετοσφαίρισης ανδρών|Λίγκ Καπ]] πετοσφαίρισης ανδρών για την περίοδο 2021-22** ήταν η 11η διοργάνωση στην ιστορία του θεσμού. Η διοργάνωση ονομάζεται επίσημα **Λιγκ Καπ «[[Νίκος Σαμαράς]]»**, αφιερωμένη στη μνήμη του μεγάλου πετοσφαιριστή του Α.Ο. Ορεστιάδας. Διοργανώθηκε από την Ε.Σ.Α.Π. με τη συμμετοχή των 8 ομάδων της Βόλεϊ Λιγκ 2021-22 και με νέο απλοποιημένο σύστημα 4 ζευγαριών σε διπλούς αγώνες, χωρίς φάση ομίλων.  Κυπελλούχος αναδείχθηκε ο Παναθηναϊκός για 2η φορά στην ιστορία του.

## Προημιτελικοί
Για την πρόκριση μέτρησαν οι βαθμοί που συγκέντρωσε συνολικά κάθε ομάδα στους δύο αγώνες. Εφόσον υπήρχε ισοβαθμία θα παιζόταν χρυσό σετ για την πρόκριση στα ημιτελικά. 

## Ημιτελικοί
Η διοργάνωση, όπως και την προηγούμενη χρονιά συνεχίστηκε με αγώνες νοκ-άουτ. Οι ημιτελικοί και ο τελικός ήταν διπλοί με τη διαδικασία του Χρυσού σετ. 

## Τελικός

## Παραπομπές


## Εξωτερικοί Σύνδεσμοι - Πηγές



2021 2022
Λιγκ Καπ Ελλαδας Πετοσφαιρισης Ανδρων 2021 2022
Λιγκ Καπ Ελλαδας Πετοσφαιρισης Ανδρων 2021 2022